ai4bharat/Pralekha huggingface dataset:
பிரதமர் அலுவலகம்
எரிவாயு விலை குறைப்பு நமது சகோதரிகளின் எளிதான வாழ்க்கை முறையை அதிகரிக்கும்: பிரதமர்
அனைத்து எல்பிஜி நுகர்வோருக்கும் அதாவது 33 கோடி இணைப்புகளுக்கு எல்பிஜி சிலிண்டர் விலையை 200 ரூபாய் குறைக்க பிரதமர் திரு. நரேந்திர மோடி முடிவு செய்துள்ளார்.
ரக்சா பந்தன் பண்டிகை நமது குடும்பத்தில் மகிழ்ச்சியை அதிகரிக்கும் நாள் என்று திரு. மோடி கூறினார்.
பிரதமரின் உஜ்வாலாத் திட்ட நுகர்வோர் சிலிண்டர் ஒன்றுக்கு 200 ரூபாய் மானியத்தை தங்கள் வங்கிக் கணக்கில் தொடர்ந்து பெறுவார்கள்.
பிரதமரின் உஜ்வாலாத் திட்டத்தின் கீழ், 75 லட்சம் கூடுதல் இணைப்புகளுக்கும் அரசு ஒப்புதல் அளித்துள்ளது. இதன் மூலம் பிரதமரின் உஜ்வாலாத் திட்ட பயனாளிகளின் எண்ணிக்கை 10.35 கோடியாக அதிகரிக்கும்.
மத்திய பெட்ரோலியம் மற்றும் இயற்கை எரிவாயு அமைச்சர் திரு ஹர்தீப் சிங் பூரியின் எக்ஸ் சமூக ஊடக பதிவுக்கு, பிரதமர் எக்ஸ் சமூக ஊடகப் பதிவில் கூறியிருப்பதாவது:
"ரக்சா பந்தன் பண்டிகை நமது குடும்பத்தின் மகிழ்ச்சியை அதிகரிக்கும் நாள், எரிவாயு விலை குறைப்பால், நமது குடும்ப சகோதரிகளின் வசதி அதிகரித்து, அவர்களின் வாழ்க்கை எளிதாக இருக்கும். என் ஒவ்வொரு சகோதரியும் மகிழ்ச்சியாக இருங்கள், ஆரோக்கியமாக இருங்கள், ஆனந்தமாக இருங்கள், கடவுள் உங்களை ஆசீர்வதிக்க நான் விரும்புகிறேன்."
பிரதமர் அலுவலகம்
ஆல்ஃபாபெட் மற்றும் கூகுள் நிறுவனத்தின் தலைமை நிர்வாக அதிகாரி சுந்தர் பிச்சையுடன் பிரதமரின் சந்திப்பு
பிரதமர் திரு நரேந்திர மோடியை ஆல்ஃபாபெட் மற்றும் கூகுள் நிறுவனத்தின் தலைமை நிர்வாக அதிகாரி திரு. சுந்தர் பிச்சை ஜூன் 23 அன்று வாஷிங்டன் டிசி-யில் சந்தித்தார்.
செயற்கை நுண்ணறிவு, நிதிநுட்பம், இணையவெளி பாதுகாப்பு உற்பத்தி மற்றும் சேவைகள், இந்தியாவில் மொபைல் சாதன உற்பத்தி ஆகிய தளங்களில் ஒத்துழைப்பதற்கான கூடுதல் வழிகளை ஆராய திரு சுந்தர் பிச்சையை அழைத்திருந்தார்.
ஆராய்ச்சி மற்றும் மேம்பாடு, திறன் மேம்பாடு ஆகியவற்றை ஊக்குவிப்பதில் கூகுள் மற்றும் இந்தியாவில் உள்ள கல்வி நிறுவனங்களுக்கு இடையேயான ஒத்துழைப்பு பற்றியும் பிரதமரும், திரு பிச்சையும் விவாதித்தனர்.
உள்துறை அமைச்சகம்
சுதந்திர தினத்தை முன்னிட்டு 1,082 காவல் பணியாளர்களுக்கு பதக்கங்கள் அறிவிப்பு தமிழகத்தைச் சேர்ந்த 27 பேர் பதக்கங்களுக்கு தேர்வு
சுதந்திரதினத்தையொட்டி மொத்தம் 1,082 காவல் பணியாளர்களுக்கு காவல்துறை பதக்கங்கள் அறிவிக்கப்பட்டுள்ளன.
இவற்றில் வீரச்செயலுக்கான காவல் பதக்கங்கள் 347 பேருக்கு வழங்கப்படுகின்றன. மிகவும் சிறப்புமிக்க குறிப்பிடத்தக்க சேவைக்கான குடியரசு தலைவரின் காவல்துறை பதக்கம் 87 பேருக்கு வழங்கப்படுகிறது. சிறந்த சேவைக்கான காவல் பதக்கம் 648 பேருக்கு அறிவிக்கப்பட்டுள்ளது.
347 வீரச்செயல் விருதுகளில் பெரும்பாலானவை ஜம்மு & காஷ்மீரில் துணிச்சலான செயல்களுக்காக 204 பணியாளர்களுக்கும், இடதுசாரி தீவிரவாதத்தால் பாதிக்கப்பட்ட பகுதிகளில் துணிச்சலான செயல்பாட்டிற்காக 80 பணியாளர்களுக்கும், வடகிழக்கு பிராந்தியத்தில் துணிச்சலான செயல்களுக்காக 14 பணியாளர்களுக்கும் வழங்கப்படுகிறது. தீரச்செயல் விருதுகளைப் பெற்றவர்களில், 109 பேர் சிஆர்பிஎஃப், 108 பேர் ஜே & கே காவல்துறை, 19 பேர் பிஎஸ்எஃப், 42 பேர் மகாராஷ்டிரா, 15 பேர் சத்தீஸ்கரைச் சேர்ந்தவர்கள், மீதமுள்ளவர்கள் மற்ற மாநிலங்கள்/யூனியன் பிரதேசங்களைச் சேர்ந்தவர்கள்.
மிகவும் சிறப்புமிக்க சேவைக்கான குடியரசு தலைவரின் பதக்கங்களை தமிழகத்தைச் சேர்ந்த 3 காவல்துறை அதிகாரிகள் பெறுகின்றனர். சிறந்த சேவைக்கான காவல் பதக்கங்களுக்கு தமிழக காவல்துறையைச் சேர்ந்த 24 பேர் தேர்வு செய்யப்பட்டுள்ளனர்.
விரிவான தகவலுக்கு இந்த ஆங்கில செய்திக்குறிப்பைக் காணவும் https://www.pib.gov.in/PressReleasePage.aspx?PRID=1851674
நுகர்வோர் நலன், உணவு மற்றும் பொது விநியோகம் அமைச்சகம்
முதல் கட்டமாக 35 லட்சம் மெட்ரிக் டன் செறிவூட்டப்பட்ட அரிசி விநியோகிக்க மத்திய அரசு இலக்கு
நாடாளுமன்றத்தின் மக்களவையில் கேள்வி ஒன்றுக்கு மத்திய நுகர்வோர் விவகாரம், உணவு மற்றும் பொதுவிநியோகத்துறை அமைச்சர் திருமிகு சாத்வி நிரஞ்சன் ஜோதி எழுத்துபூர்வமாக இன்று தாக்கல் செய்த பதிலில் கூறியதாவது:
நாட்டில் ரத்தச்சோகை மற்றும் நுண்ணூட்டச்சத்து குறைபாடு பிரச்னையை போக்க, பொது விநியோக திட்டத்தின் கீழ் 2019-20ம் ஆண்டு முதல், 3 ஆண்டுகளுக்கு செறிவூட்டப்பட்ட அரிசியை வழங்க மத்திய அரசு அனுமதி வழங்கியுள்ளது. நாடு முழுவதும் ஒருங்கிணைந்த குழந்தைகள் மேம்பாட்டு திட்டம் மற்றும் பிரதமரின் போஷான் திட்டத்தின் கீழ் செறிவூட்டப்பட்ட அரிசி விநியோகத்தை உணவு மற்றும் பொது விநியோகத்துறை, பெண்கள் மற்றும் குழந்தைகள் மேம்பாட்டு துறை, பள்ளி கல்வித்துறை ஆகியவை தொடங்கியுள்ளது. .
முதல் கட்டமாக 35 லட்சம் மெட்ரிக் டன் செறிவூட்டப்பட்ட அரிசி, 2022 மார்ச் வரை வழங்கப்படவுள்ளது.
2ம் கட்டமாக, தேவையுள்ள மாவட்டங்களில் 175 லட்சம் மெட்ரிக் டன் செறிவூட்டப்பட்ட அரிசி 2023 மார்ச் வரை வழங்கப்படவுள்ளன.
3ம் கட்டமாக 375 லட்சம் மெட்ரிக் டன் செறிவூட்டப்பட்ட அரிசி 2024 மார்ச் வரை வழங்கப்படவுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1779291
பிரதமர் அலுவலகம்
நாட்டின் 77-வது சுதந்திர தினத்தை முன்னிட்டு, நாட்டின் எதிர்காலத்தை மாற்றுவதற்கான செவிலியர், மருத்துவர்கள் மற்றும் பிறரின் முயற்சிகளை பிரதமர் பாராட்டினார்
செங்கோட்டையில் இருந்து சுதந்திர தின விழாவைக் காண நாடு முழுவதும் இருந்து 50 செவிலியர்கள் சிறப்பு விருந்தினர்களாக அழைக்கப்பட்டனர்
"மனிதனை மையமாகக் கொண்ட அணுகுமுறை இல்லாமல் உலகின் வளர்ச்சி சாத்தியமில்லை என்பதை கொரோனா நமக்குக் கற்றுக் கொடுத்துள்ளது"
ரூ.20,000 கோடி சேமிப்பின் மூலம் மக்கள் மருந்தக மையங்கள், நாட்டின் நடுத்தர வர்க்கத்திற்கு புதிய பலத்தை அளித்துள்ளன
மக்கள் மருந்தக மையங்களின் எண்ணிக்கையை 25,000ஆக உயர்த்த இலக்கு நிர்ணயிக்கப்பட்டுள்ளது
தில்லியில் நடைபெற்ற சுதந்திர தினக் கொண்டாட்டத்தின் ஒரு பகுதியாக, செங்கோட்டையின் கொத்தளத்தில் இருந்து கொண்டாட்டங்களைக் காணவும், பங்கேற்கவும் நாடு முழுவதிலுமிருந்து 50 செவிலியர்கள் மற்றும் அவர்களின் குடும்ப உறுப்பினர்கள் சிறப்பு விருந்தினர்களாக அழைக்கப்பட்டனர். கிராமத் தலைவர்கள் , ஆசிரியர்கள், விவசாயிகள் மற்றும் மீனவர்கள் உட்பட பல்வேறு துறைகளைச் சேர்ந்த 1800 சிறப்பு விருந்தினர்களில், இந்த சிறப்பு விருந்தினர்கள் ஒரு பகுதியாக இருந்தனர்.
நாட்டின் எதிர்காலத்தை மாற்றுவதற்கான செவிலியர், மருத்துவர்கள் மற்றும் பிறரின் முயற்சிகளை பிரதமர் திரு நரேந்திர மோடி பாராட்டினார். மனிதனை மையமாகக் கொண்ட அணுகுமுறை இல்லாமல் உலகின் வளர்ச்சி சாத்தியமில்லை என்பதை கொரோனா நமக்குக் கற்றுக் கொடுத்துள்ளது என்று அவர் கூறினார்.
நாட்டின் உலகளாவிய சுகாதாரப் பாதுகாப்பை மேம்படுத்துவதற்கான அரசாங்கத்தின் முயற்சிகளை வலியுறுத்திய பிரதமர், வறுமைக் கோட்டுக்குக் கீழே உள்ள குடும்பங்களுக்கு ஆண்டுக்கு ரூ.5 லட்சம் சுகாதார உத்தரவாதத்தை வழங்கும் ஆயுஷ்மான் பாரத் திட்டத்தில் அரசாங்கம் ரூ.70,000 கோடி முதலீடு செய்துள்ளது என்றார்.
இந்த நிகழ்ச்சியில் நாட்டு மக்களுக்கு உரையாற்றிய அவர், 200 கோடிக்கும் அதிகமான கொவிட் தடுப்பூசிகள் என்ற சாதனையை அடைவதில் சுகாதாரப் பணியாளர்கள், குறிப்பாக, அங்கன்வாடி பணியாளர்கள் மற்றும் ஆஷா பணியாளர்களின் அர்ப்பணிப்பு மற்றும் தொடர்ச்சியான முயற்சிகளுக்காக அவர்களின் முன்மாதிரியான பங்களிப்பை பாராட்டினார். "கொரோனா காலத்திலும் அதற்குப் பின்னரும் உலகிற்கு உதவுவது, இந்தியாவை உலகின் நண்பராக்கியுள்ளது" என்று அவர் மேலும் குறிப்பிட்டார்.
ஒரே பூமி, ஒரே சுகாதாரம் மற்றும் ஒரே எதிர்காலம் என்ற தொலைநோக்குப் பார்வையை எடுத்துரைத்த பிரதமர், "ரூ.20,000 கோடி சேமிப்பின் மூலம் மக்கள் மருந்தக மையங்கள், நாட்டின் நடுத்தர வர்க்கத்திற்கு புதிய பலத்தை அளித்துள்ளன. மக்கள் மருந்தக மையங்களின் எண்ணிக்கையை தற்போதுள்ள 10,000 மையங்களிலிருந்து, 25,000ஆக உயர்த்தும் இலக்குடன் வரும் நாட்களில் நாடு செயல்படப் போகிறது”, என்று அவர் உறுதியளித்தார்.
---
ANU/AP/BR/DL
(
குடியரசுத் தலைவர் செயலகம்
குடியரசுத்தலைவர் ராஜஸ்தான் மாநிலத்தில் பல்வேறு நலத்திட்டங்களைத் தொடங்கிவைத்தார்
குடியரசுத் தலைவர் திருமதி திரௌபதி முர்மு, ஜெய்பூரின் ராஜ்பவனில் உள்ள சம்விதான் உதையன் எனப்படும் அரசியலமைப்பு பூங்கா, மயூர் ஸ்தூபி, தேசிய கொடிக்கம்பம், மகாத்மா காந்தி மற்றும் மகாராணா பிரதாப் ஆகியோரின் சிலைகளை இன்று  திறந்து வைத்தார். மேலும், காணொலிக் காட்சி மூலம், ராஜஸ்தானில் உள்ள சூரிய சக்தி மண்டலங்களில் உள்ள பரிமாற்ற அமைப்பைத் தொடங்கி வைத்து பின்னர் 1000 மெகாவாட் திறன் கொண்ட எஸ்ஜேவிஎன் லிமிடெட் நிறுவனத்தின் சூரிய சக்தித் திட்டத்திற்கு அடிக்கல் நாட்டினார்.
இந்த நிகழ்ச்சியில் பேசிய குடியரசுத்தலைவர், நமது ஜனநாயகம், துடிப்பானது மற்றும் உலக அளவில் பெரியதாகும். நமது ஜனநாயகத்திற்கு அடித்தளமாக இருப்பது நமது அரசியலமைப்பாகும். இந்த நிகழ்வில் பங்கு கொள்வது மூலம் அரசியலமைப்பை உருவாக்கியவர்களுக்கு மரியாதை செலுத்தும் வாய்ப்பைப் பெற்றதாகவே உணர்கிறேன் என்றார். தேசத்தின் சார்பாக இந்திய அரசியலமைப்பை உருவாக்கியவர்களுக்கு மரியாதை செலுத்தினார்.
இந்த அரசியலமைப்புப் பூங்காவில் கடந்த 3 ஆண்டுகளாக ஓவியம் தீட்டியவர்களின் முயற்சிகளை குடியரசுத்தலைவர் திருமதி திரௌபதி முர்மு பாராட்டியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1888297
ஜவுளித்துறை அமைச்சகம்
கைவினைக் கலைஞர்கள் சந்தைப்படுத்துதலில் ஈடுபட இணையபக்கத்தை மத்திய அரசு தொடங்கியுள்ளது
சந்தைப்படுத்துதல் நிகழ்வுகளில் பங்கேற்க கைவினைக் கலைஞர்களிடமிருந்து விண்ணப்பங்களை பெற இணையப் பக்கத்தை கைவினைப் பொருட்கள் மேம்பாட்டு ஆணையம் தொடங்கியுள்ளது. இது கைவினைக் கலைஞர்களுக்கு முழுமையான டிஜிட்டல் மயமாக்கப்பட்ட சந்தை தளத்தை வழங்குகிறது.
கைவினைக் கலைஞர்கள் உற்பத்தி பொருட்களை விற்பனை செய்வதற்கு ஆதரவளிக்கும் நோக்கத்துடன், நாட்டின் பல்வேறு இடங்களிலும் ஆண்டுதோறும் சுமார் 200 உள்நாட்டு சந்தைப்படுத்தும் நிகழ்ச்சிகள் நடத்தப்படுகின்றன. விண்ணப்பித்தல் முதல் கடைகள் தேர்வு வரையிலான ஆன்லைன் நடவடிக்கை மற்றும் இறுதியாக கடைகள் ஒதுக்கீடு வரை அனைத்தும் முழுமையாக கணினி மயமாக்கப்பட்டுள்ளது. ஆன்லைன் செயல்முறை அனைத்து கைவினைஞர்களுக்கும் சமமான, நியாயமான மற்றும் வெளிப்படையான வாய்ப்புகளை வழங்கும். கைவினைக் கலைஞர்களுக்கு தெளிவை ஏற்படுத்த, விண்ணப்பம் தாக்கல் செய்வதற்கான பரந்த வழிகாட்டுதல்கள் அனைவருக்கும் விநியோகிக்கப்பட்டுள்ளன..
கைவினைப் பொருட்களுக்கான மேம்பாட்டு ஆணைய அலுவலகம், கைவினைஞர்களுக்கான http://indian.handicrafts.gov.in என்ற இணையப் பக்கத்தை தொடங்கியுள்ளது. இதன் மூலம், தகுதியுடைய அனைத்து கைவினைக் கலைஞர்களும் சந்தைப்படுத்தும் நிகழ்வுகளில் பங்கேற்க விண்ணப்பிக்கலாம்.
உள்துறை அமைச்சகம்
மேகாலயாவின் தலைநகரான ஷில்லாங்கில் நடைபெற்ற வடகிழக்கு சபையின் 69-வது கூட்டத்திற்கு மத்திய உள்துறை அமைச்சர் திரு அமித் ஷா தலைமை தாங்கினார்
மேகாலயாவின் தலைநகரான ஷில்லாங்கில் இன்று நடைபெற்ற வடகிழக்கு சபையின் 69-வது கூட்டத்திற்கு மத்திய உள்துறை அமைச்சர் திரு அமித் ஷா தலைமை தாங்கினார்.
பிரதமர் திரு நரேந்திர மோடி 2014-இல் பதவியேற்ற போது, வட கிழக்கு பிராந்தியம் வளர்ச்சி அடைய வேண்டுமென்றால்
அரசின் அனைத்து விதமான வளர்ச்சி திட்டங்களிலும் வட கிழக்குப் பகுதிக்கு முக்கியத்துவம் அளிக்கப்பட வேண்டும் என்று கூறினார் என்று தன்னுடைய துவக்க உரையில் திரு அமித் ஷா தெரிவித்தார்.
15 நாட்களுக்கு ஒரு முறை மத்திய அமைச்சர்களில் யாராவது ஒருவர் வடகிழக்கு பகுதியில் உள்ள ஏதேனும் ஒரு மாநிலத்திற்கு செல்ல வேண்டும் என்று பிரதமர் உத்தரவிட்டதாக கூறிய அவர், இதுவரை 40 தடவைக்கும் அதிகமாக திரு நரேந்திர மோடியே நேரடியாக வடகிழக்குப் பகுதிக்கு பயணம் மேற்கொண்டதாகவும், 300 முறை அமைச்சர்கள் வந்து சென்றதாகவும் அவர் கூறினார். பிரதமர் திரு நரேந்திரமோடி வட கிழக்கு பகுதிக்கு எவ்வளவு முக்கியத்துவம் அளிக்கிறார் என்பதை இதன் மூலம் புரிந்து கொள்ளலாம்.
இன்னொரு வகையிலும் இன்று முக்கியமான நாள் என்று கூறிய மத்திய உள்துறை அமைச்சர், மிகச்சிறந்த சுதந்திர போராட்ட வீரரான நேதாஜி சுபாஷ் சந்திர போஸின் 125-வது பிறந்தநாளை நாம் இன்று கொண்டாடுகிறோம் என்று கூறினார்.
நாட்டை 5 ட்ரில்லியன் டாலர்கள் மதிப்புடைய பொருளாதாரமாக மாற்றுவதற்கு வட கிழக்கு பிராந்தியம் முக்கிய பங்காற்றும் வகையில் அதை முன்னேற்றுவதற்கு இந்திய அரசு தயாராக உள்ளது என்று அமைச்சர் கூறினார். பிரதமர் திரு நரேந்திர மோடியின் லட்சியமான தற்சார்பு இந்தியா என்பது வடகிழக்கு பிராந்தியம் வளர்ச்சி அடையாமல் சாத்தியமாகாது என்றார்.
அபிரிதமான இயற்கை வளம் வடகிழக்குப் பகுதியில் உள்ளதாக தெரிவித்த திரு ஷா, சுற்றுலாவின் முக்கிய மையமாக மாறும் வல்லமை இந்த பகுதிக்கு உள்ளதாக கூறினார்.
திரு மோடி பிரதமரான பிறகு வடகிழக்கு சபையின் முக்கியமான பங்குக்கு புத்துயிர் அளிக்கப்பட்டது என்றும் அதன் மூலமாக 11 ஆயிரம் கிலோமீட்டர்கள் நீளத்திற்கு சாலைகள் போடப்பட்டதாகவும் 7700 மெகாவாட் மின்சார உற்பத்தி சாத்தியமாகி உள்ளதாகவும் அவர் கூறினார்.
பங்களாதேஷ் உடனான எல்லை சார்ந்த பிரச்சினை தீர்க்கப்பட்டு உள்ளதாகவும் மாநிலங்களுக்கு இடையேயான சிக்கல்களுக்கும் பிரதமர் திரு நரேந்திர மோடி தலைமையில் தீர்வு காணப்படும் என்று அவர் கூறினார். பிரதமரின் விவசாயிகள் சம்மான் திட்டத்தின் கீழ், விவசாயிகளின் வங்கி கணக்குகளில் ரூபாய் 553 கோடி செலுத்தப்பட்டு உள்ளதாக அவர் கூறினார். வட கிழக்குப் பிராந்தியம் கொரோனாவை மிகச்சிறப்பாக எதிர்கொண்டதாகவும் அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691673
சுகாதாரம் மற்றும் குடும்ப நலத்துறை அமைச்சகம்
‘‘ஆயுஷ்மான் பாரத் – சுகாதாரம் மற்றும் நலவாழ்வு மையங்கள் மற்றொரு மைல்கல் சாதனை படைத்துள்ளது- ஒரே நாளில் மிக அதிக அளவில் தொலைமருத்துவ ஆலோசனைகள் வழங்கப்பட்டுள்ளன’’
ஆயுஷ்மான் பாரத்- சுகாதாரம் மற்றும் நலவாழ்வு மையங்களில், ஏப்ரல் 16-ந்தேதி ஒரே நாளில் இதுவரை இல்லாத அளவுக்கு 3 லட்சத்துக்கும் அதிகமான தொலை மருத்துவ ஆலோசனைகள் வழங்கப்படுள்ளன. இதுதான் இதுவரை வழங்கப்பட்ட ஆலோசனைகளில் மிக அதிகபட்சமானதாகும். இதில் முந்தைய சாதனை ஒரே நாளில் 1.8 லட்சம் ஆலோசனைகள் பெறப்பட்டதுதான். மத்திய சுகாதாரம் மற்றும் குடும்பநலத்துறை அமைச்சர் டாக்டர் மன்சுக் மாண்டவியா தலைமையின் கீழ், ஆயுஷ்மான் பாரத்- சுகாதாரம் மற்றும் நலவாழ்வு மையங்கள் நான்காவது ஆண்டைக் கொண்டாடும் நிலையில், இந்த சாதனை நிகழ்த்தப்பட்டுள்ளது.
இ-சஞ்சீவனி தளத்தின் மூலம் தொலைமருத்துவ ஆலோசனைகள் பெறப்படுகின்றன. ஏழை எளிய மக்களும் இதன் மூலம் பயனடைந்து வருகின்றனர். மிகப்பெரிய நாடான இந்தியாவில் தொலைதூர கிராமங்களைச் சேர்ந்தவர்களுக்கும், ஏழைகளுக்கும் இந்த மருத்துவ ஆலோசனை வரப்பிரசாதமாக அமைந்துள்ளது.
ரெயில்வே அமைச்சகம்
ரயில் பெட்டிகளுக்கு அலுமினியத்தைப் பயன்படுத்துதல்
இந்திய ரயில்வே அலுமினிய ரயில்பெட்டிகளை அறிமுகம் செய்வது தொடர்பாக பின்வரும் நடவடிக்கைகளை எடுத்துள்ளது.
- ரேபரேலி மாடர்ன் ரயில்பெட்டித் தொழிற்சாலை, தென்கொரியாவின் டாவோன்சிஸ் நிறுவனத்துடன் தொழில்நுட்ப மாற்றத்திற்கான ஒப்பந்தத்தில் கையெழுத்திட்டுள்ளது. அலுமினிய பயணிகள் பெட்டிகளை வடிவமைத்து தயாரித்து சோதனை செய்வதற்கு இந்த ஒப்பந்தம் வகை செய்கிறது.
- இந்திய ரயில்வே 400 புதிய தலைமுறை வந்தே பாரத் ரயில் தொகுதிகளை வாங்க திட்டமிட்டுள்ளது. இந்த ரயில்கள் எரிசக்தித் திறன் கொண்டவையாகவும் பயணிகளுக்கு சிறந்த பயண அனுபவத்தை அளிப்பவையாகவும் இருக்கும். இந்த ரயில்களில் அலுமினியம் பெட்டிகளை இணைப்பது குறித்து பரிசீலிக்கப்படும்.
- மும்பை-அகமதாபாத் அதி விரைவு ரயிலுக்கும் அலுமினிய ரயில்பெட்டிகள் இணைக்கப்படும் வகையில், அவற்றை வாங்க முடிவு செய்யப்பட்டுள்ளது.
மக்களவையில் இன்று எழுத்து மூலம் அளித்த பதிலில் ரயில்வே அமைச்சர் திரு அஸ்வினி வைஷ்ணவ் இத்தகவலைத் தெரிவித்தார்.
-----
(Visitor Counter : 99
பிரதமர் அலுவலகம்
சத்ரபதி சிவாஜி மகராஜ் பிறந்த நாளில் பிரதமர் மரியாதை
சத்ரபதி சிவாஜி மகராஜ் பிறந்ததாளில், அன்னாருக்கு பிரதமர் திரு. நரேந்திர மோடி இன்று மரியாதை செலுத்தினார்.
டிவிட்டரில் பிரதமர் விடுத்துள்ள சுட்டுரையில், ‘‘பாரத தாயின் புதல்வன் சத்ரபதி சிவாஜி மகராஜை, அவரது பிறந்தநாளில் வணங்குகிறேன்.
சிவாஜி மகராஜின் வெல்லமுடியாத தைரியம், அற்புதமான வீரம் மற்றும் அசாதாரண நுண்ணறிவு ஆகியவை, நாட்டு மக்களை ஆண்டாண்டு காலத்துக்கும் ஊக்குவிக்கும். ஜெய் சிவாஜி!’’ என குறிப்பிட்டுள்ளார்.
(
குடியரசுத் தலைவர் செயலகம்
நூலகங்கள் ஒரு நாட்டின் அறிவின் அடையாளமாகத் திகழ்கின்றன: குடியரசுத் தலைவர் திருமதி திரௌபதி முர்மு
குடியரசுத் தலைவர் திருமதி திரௌபதி முர்மு புதுதில்லியில் இன்று நூலகத் திருவிழாவைத் தொடங்கி வைத்தார். நூலகங்களின் வளர்ச்சி மற்றும் டிஜிட்டல் மயமாக்கலை ஊக்குவிப்பதற்கும் வாசிப்பு கலாச்சாரத்தை அதிகரிப்பதற்கும் கலாச்சார அமைச்சகத்தால் இந்த விழா ஏற்பாடு செய்யப்பட்டுள்ளது.
இந்நிகழ்ச்சியில் உரையாற்றிய குடியரசுத் தலைவர், நூலகங்களின் வளர்ச்சியானது, சமூகம் மற்றும் கலாசார வளர்ச்சியுடன் தொடர்புடையது என குறிப்பிட்டார். கலாசாரம் மற்றும் நாகரிகங்களின் முன்னேற்றத்தின் அளவீடாகவும் நூலகங்கள் விளங்குகின்றன என்று அவர் தெரிவித்தார். எனவே தான் படையெடுப்புகளின் போது நூலகங்களை அழிக்க வேண்டும் என்று ஆக்கிரமிப்பாளர்கள் கருதிய குறிப்புகள் வரலாற்றில் உள்ளன என்று அவர் கூறினார். நூலகங்கள் ஒரு நாடு அல்லது சமூகத்தின் கூட்டு உணர்வு மற்றும் அறிவின் அடையாளமாகக் கருதப்படுகின்றன என்று அவர் தெரிவித்தார்.
அரிய வகை நூல்கள் மற்றும் ஓலைச்சுவடித் தகவல்களை புதுப்பித்து வெளிப்படுத்துவதற்கான முயற்சிகளை மேற்கொள்ள வேண்டும் என்று அவர் கூறினார். நாகரிகங்களுக்கு இடையேயான பாலமாக நூலகங்கள் செயல்படுகின்றன என்று குடியரசுத் தலைவர் கூறினார். பழங்கால மற்றும் இடைக்காலங்களில், பல நாடுகளைச் சேர்ந்த மக்கள் இந்தியாவில் இருந்து புத்தகங்களை எடுத்துச் சென்று, அவற்றை மொழிபெயர்த்து அறிவைப் பெற்றதாக அவர் தெரிவித்தார். புத்தகங்களில் நிலத்தின் நறுமணமும், வானத்தின் பரந்த தன்மையும் இருப்பதாக குடியரசுத் தலைவர் திருமதி திரெளபதி முர்மு கூறினார்.
இந்த நிகழ்ச்சியில் கலாச்சாரம், சட்டம் மற்றும் நீதித்துறை இணை அமைச்சர் திரு அர்ஜூன் ராம் மற்றும் கலாச்சாரம் மற்றும் வெளியுறவுத்துறை இணை அமைச்சர் திருமதி மீனாட்சி லேகி ஆகியோரும் மத்திய கலாச்சாரத் துறைச் செயலாளர் திரு கோவிந்த் மோகன் உள்ளிட்டோரும் கலந்து கொண்டனர்.
விழாவின் 2-ம் நாளான நாளை நடைபெறும் நிறைவு விழாவில் குடியரசு துணைத் தலைவர் ஜக்தீப் தங்கர் கலந்து கொள்கிறார்.
ரெயில்வே அமைச்சகம்
100% மின்மயமாக்கல் இலக்கை அடைய இந்திய ரயில்வே தீவிரம்
அகலப்பாதை இணைப்புகள் அனைத்தையும் மின்மயமாக்கும் லட்சியமிக்க இலக்கை அடைய இந்திய ரயில்வே தீவிரமாக உள்ளது. இதனால் எரிவாயு பயன்பாடு மேம்பட்டு அதற்கான செலவு குறைவதோடு, வெளிநாட்டு பரிமாற்றத்தில் பன்மடங்கு சேமிப்பும் ஏற்படும்.
நிதியாண்டு 2022-23-இல் 2022, அக்டோபர் வரை 1223 கிலோமீட்டர் வழித்தடங்களை இந்திய ரயில்வே மின்மயமாக்கியுள்ளது. இது நிதியாண்டு 2021-22-இன் இதே காலகட்டத்தில் மேற்கொள்ளப்பட்ட 895 கிலோமீட்டர் வழித்தடங்களின் மின்மயமாக்கல் பணிகளை விட 36.64% அதிகமாகும்.
இந்திய ரயில்வேயின் வரலாற்றில் 2021-22-இல் அதிகபட்சமாக 6,366 கிலோமீட்டர் வழித்தடங்கள் மின்மயமாக்கப்பட்டு சாதனை படைக்கப்பட்டன. இதற்கு முன்னர் 2020-21-இல் 6,015 கிலோமீட்டர் வழித்தடங்கள் மின்மயமாக்கப்பட்டன.
31.10.2022 வரை, இந்திய ரயில்வேயின் 65,141 கிலோமீட்டர் அகலப்பாதை வழித்தடங்களில் 53,470 கிலோமீட்டர் வழித்தடங்கள் மின்மயமாக்கப்பட்டுள்ளன. இது மொத்த அகலப்பாதை மின்மயமாக்கல் பணியில் 82.08% ஆகும்.
தொலைதொடர்பு மற்றும் தகவல் தொழில்நுட்ப அமைச்சகம்
ஸ்டார்ட் அப் நிறுவனங்களின் புதுமையான 5ஜி பயன்பாட்டு சேவைகளை களத்தில் செயல்படுத்திக் காட்சிப்படுத்திய இந்தியாவின் முதல் மாவட்டமாக விதிஷா திகழ்கிறது
மத்தியப் பிரதேசத்தின் முன்னேறும் மாவட்டமான விதிஷா, ஸ்டார்ட் அப்கள் வழங்கும் புதுமையான 5ஜி பயன்பாட்டு சேவைகளை களத்தில் பல்வேறு பிரிவுகளில் பயன்படுத்திக் காட்சிப்படுத்திய இந்தியாவின் முதல் மாவட்டமாக மாறியுள்ளது. இது விதிஷா மாவட்ட நிர்வாகம் மற்றும் தொலைத்தொடர்பு துறையின் டெலிமேடிக்ஸ் மேம்பாட்டு மையம்  ஆகியவற்றின் கூட்டு முயற்சியால் மேற்கொள்ளப்பட்டுள்ளது.
மாநில அரசுகள், சீர்மிகு நகரங்கள், முன்னேறும் மாவட்டங்கள், வளரும் தொழில்கள் போன்றவற்றில் 5ஜி தொழில்நுட்ப அடிப்படையிலான ஸ்டார்ட் அப் புதுமைப் பயன்பாடுகளை ஊக்குவிக்கும் வகையில் புதுமையான தீர்வுகள் தொடர்பாக இதில் கவனம் செலுத்தப்படுகிறது. மத்தியப் பிரதேச மாநிலம் விதிஷாவில் உடல்நலம், விவசாயம், பால்பண்ணைத் தொழில், கல்வி, திறன் மேம்பாடு ஆகியவற்றில் கவனம் செலுத்தும் வகையில் 5 ஜி-யை அடிப்படையாகக் கொண்ட முதன்மைப் பயன்பாட்டு பரிசோதனைத் திட்டம் செயல்படுத்தப்பட்டுள்ளது.
தொலைத்தொடர்பு துறையின் டெலிமேடிக்ஸ் மேம்பாட்டு மையத்துடன் இணைந்து ஸ்டார்ட் அப்களால் கீழ்க்கண்ட செயல்பாடுகள் மேற்கொள்ளப்பட்டுள்ளன:
• சூப்பர்சூட்டிக்கல்ஸ் - 5ஜி/4ஜி மூலம் இயக்கப்படும் உடனடி உடல் நலப் பரிசோதனை நடைமுறை
• அம்புபாட்: 5ஜி, 4ஜி மூலமான தானியங்கி ஆம்புலன்ஸ் நடைமுறை
• லோஜி-ஏஐ : கண்புரை நோயை விரைவாகவும் திறமையாகவும் பரிசோதிக்கும் நடைமுறை
• ஈசியோஃபை: நுரையீரல் மற்றும் மூளை ஸ்கேன் பரிசோதனைகளுக்கு  ஏஆர்/விஆர்- முப்பரிமாணக் காட்சிப்படுத்தல் தொடர்பான செயலிப் பயன்பாடு.
• டெக் எக்ஸ் ஆர் : ஏஆர்/விஆர்- புதுமைக் கற்பித்தல் முறைகளுக்கான மேம்பட்ட கற்றல் மற்றும் கற்பித்தல் கருவி
• பிகேசி அக்ரிகேட்டர்ஸ்: ஃபசல் சலாஹ் செயலி  -விவசாயம் தொடர்பான தகவல்களைத் தெரிந்து கொண்டு விவசாயிகள் முடிவு எடுக்க இது பயன்படும்
• துவார-சுரபி: தனித்துவமான பயோமெட்ரிக் அடையாளத்தைப் பயன்படுத்தி கால்நடைகளின் ஆரோக்கிய நிலையை கணித்தல் தொடர்பான முறை
• சி-டாட் : தொலை ஆலோசனை மற்றும் மின்னணுக் கற்றல் தீர்வுகளை செயல்படுத்தும் அனைத்து தளங்களையும் ஒருங்கிணைக்கும் தளமாக இது உள்ளது.
5ஜி பயன்பாட்டு முதன்மைத் திட்டத்தின் கீழ் இந்தப் பயன்பாடுகள் 1 வருட காலத்திற்கு பயன்படுத்தப்படும். தேவைக்கேற்ப பின்னர் இது நீட்டிக்கப்படும்.. விதிஷா மாவட்டத்தில் பயனாளிகளுக்கு தடையில்லா சேவைகளை வழங்க இந்த டிஜிட்டல் தீர்வுகள் பாரத்நெட் பிராட்பேண்டால் செயல்படுத்தப்படும்.
குடியரசுத் துணைத் தலைவர் செயலகம்
கல்வியின் தரத்தையும், எளிதில் கிடைப்பதையும் விரிவாக்க, தொழில்நுட்பத்தைப் பயன்படுத்துவதற்குக் குடியரசு துணைத்தலைவர் அழைப்பு விடுத்துள்ளார்
கல்வியின் தரத்தையும் எளிதில் கிடைப்பதையும் விரிவாக்க தொழில்நுட்பத்தைப் பயன்படுத்துவதற்குக் குடியரசு துணைத்தலைவர் திரு எம் வெங்கய்யா நாயுடு அழைப்பு விடுத்துள்ளார். அறிவின் பரிமாற்றத்திற்கு பெருந்தொற்று காலம் எவ்வாறு புதிய வழிகளைத் திறந்துது என்பது பற்றி குறிப்பிட்ட திரு நாயுடு, ‘டிஜிட்டல் கருவிகள், கற்றலுக்கும், கலந்துரையாடலுக்கும் கூடுதலாக பயன்படுத்தப்பட்டன’ என்றார். தொழில்நுட்பத்தில் புதிய வாய்ப்புகளைக் கண்டறியும் அதே சமயம், டிஜிட்டல் முறையில், அதிகரித்து வரும் இடைவெளியையும் சரி செய்ய வேண்டும் என்றும் அவர் கூறினார்.
சென்னையில், நியு இண்டியன் எக்ஸ்பிரஸ் சார்பில் இன்று நடைபெற்ற 10-வது ‘கல்விச் சிந்தனை’ மாநாட்டில் பங்கேற்றுப் பேசிய திரு நாயுடு, ‘நமது கல்வியின் தொலைநோக்குப் பார்வை மூலம் சிந்திக்க வேண்டியதன் அவசியம் பற்றியும், கற்றலில் சிறந்த நாடாக நமது நாட்டை எவ்வாறு உருவாக்குவது என்பதை சிந்திப்பது பற்றியும் வலியுறுத்தினார்.
இந்தியாவில் கல்வி வரைப்படத்தை மாற்றுவதற்கான முதன்மை திட்டமாக தேசிய கல்விக் கொள்கை விளங்குகிறது என்று கூறிய அவர், முழுமையான கல்விக்குரிய தேவையையும், நாட்டின் இளைஞர்களுக்கான வேலைவாய்ப்புக்கு புதிய பாதைகளை திறப்பதையும் வலியுறுத்தினார். இந்தக் கல்விக் கொள்கையை அனைத்து மாநிலங்களும், அமல்படுத்த வேண்டும் என்று அவர் கேட்டுக் கொண்டார்.
சமூக மாற்றத்திற்கான கருவியாக கல்வி மாறவேண்டும் என்றும் திரு நாயுடு கூறினார். “கல்வியை அதிகம் ஒருங்கிணைந்ததாகவும், பல துறை சார்ந்ததாகவும் காலத்திற்கு பொருத்தமானதாகவும் நாம் மாற்ற வேண்டும்” என்று குடியரசு துணைத்தலைவர் கூறினார். இந்தியாவின் வரலாற்றுச் சிறப்புமிக்க ஆளுமைகளைக் கொண்டாடும் அதே வேளையில் அவர்களின் வாழ்க்கை வரலாறுகள் பள்ளிப் பாடத்திட்டத்தில் சேர்க்கப்பட வேண்டும் என்று அவர் குறிப்பிட்டார். ‘பிரிட்டிஷார் வெகு காலத்திற்கு முன்பே, நாட்டைவிட்டு வெளியேறிவிட்டார்கள், ஆனால் இன்னமும் நாம் மெக்காலே கல்வி முறையையே பின்பற்றுகிறோம்’ என்று திரு நாயுடு தெரிவித்தார்.
கல்வி என்பது தாய்மொழியில் இருக்க வேண்டும் என்று குறிப்பிட்ட அவர், குறைந்தபட்சம் தொடக்கக் கல்வி வரையிலாவது தாய்மொழியில் இருந்தால் குழந்தைகளின் கற்றல் திறனை அது அதிகரிக்கும் என்றார். உள்ளூர் மொழிகளை நிர்வாகம் மற்றும் நீதித்துறை மொழிகளாக பயன்படுத்த அவர் அழைப்பு விடுத்தார். நீதிமன்றங்களிலும், நீதித்துறையிலும் நடவடிக்கைகள் மற்றும் ஆவணங்கள் தாய்மொழியில் இருப்பது அவசியம் என்பதை அவர் வலியுறுத்தினார்.
சுதந்திரத்திற்கு பின், எழுத்தறிவு விகிதத்தை மேம்படுத்துவதில் இந்தியா சாதனை படைத்துள்ளது என்று அவர் தெரிவித்தார். சுதந்திரத்தின் போது, வெறும் 18 சதவீதமாக இருந்த எழுத்தறிவு விகிதம், இப்போது 80 சதவீதமாக இருப்பது நாம் கொண்டாட வேண்டிய ஒன்றாகும் என்று குடியரசு துணைத்தலைவர் கூறினார்
இந்த நிகழ்ச்சியில் தமிழ்நாடு குறு, சிறு மற்றும் நடுத்தர தொழில்கள் துறை அமைச்சர் திரு தா மோ அன்பரசன், மாநிலங்களவை உறுப்பினர் திரு சுப்பிரமணியன் சுவாமி, மக்களவை உறுப்பினர் திரு சசி தரூர், இண்டியன் எக்ஸ்பிரஸ் செய்திப் பிரிவு இயக்குநர் திரு பிரபு சாவ்லா, தலைமை நிர்வாக அலுவலர் திரு லட்சுமி மேனன் மற்றும் பலர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1803857
தொலைதொடர்பு மற்றும் தகவல் தொழில்நுட்ப அமைச்சகம்
‘சம்பான்’ திட்டத்தின் மூலம் 1 லட்சத்துக்கும் மேற்பட்டோர் நேரடியாக அவர்களது வங்கிக் கணக்கில் ஓய்வூதியம் பெறுகின்றனர்
‘சம்பான்’  என்று அழைக்கப்படும் கணக்கியல் மற்றும் ஓய்வூதிய மேலாண்மை அமைப்பு மூலம் 1 லட்சத்துக்கும் மேற்பட்டோர் நேரடியாக அவர்களது வங்கிக் கணக்கில் ஓய்வூதியம் பெறுகின்றனர்.
ஓய்வூதியம் செலுத்துவதற்காக வங்கிகள்/அஞ்சலகங்களுக்கு கமிஷன் செலுத்தப்படுவதால், இந்திய அரசாங்கத்திற்கு தொடர்ச்சியான மாதாந்திர சேமிப்பை ‘சம்பான்’ திட்டம் உறுதி செய்துள்ளது. இந்தத் திட்டத்தின் மூலம் ஜூன், 2021 நிலவரப்படி தோராயமாக ரூ. 11.5 கோடி வருமானம் அரசுக்கு கிடைத்துள்ளது.
மேலும் ஜூன், 2021 நிலவரப்படி ‘சம்பான்’ மூலம் 9,630 குறைகள் தீர்க்கப்பட்டுள்ளன. அதேபோல், 1,01,341 லட்சம் ஒய்வூதியர்களுக்கு ரூ. 15,825.44 கோடி ஓய்வூதியம் அளிக்கப்பட்டுள்ளது.
ஓய்வூதிய குறைகளை விரைவாகத் தீர்ப்பதற்கும், மேம்படுத்தப்பட்ட நல்லிணக்கம் / தணிக்கை செய்வதற்கும் மற்றும் கணக்கீட்டை எளிதாக்குவதற்கும் இந்தத் திட்டம் பெரிதும் உதவியுள்ளது.
(Visitor Counter : 211